Mahiša

Mahiša arba Mahišasura () – indų mitologijoje taip vadinamas demonas (asura), įgijęs buivolo pavidalą (nors gali apsireikšti ir kitais pavidalais).

Pasak legendų, Mahiša pradėjęs karą prieš dievus, ir Indros vedina dievų kariauna pralaimėjusi, nes joks vyras negalėjęs šio demono nugalėti. Tada dievai sukaupę asketinį įkarštį (tapasą) ir perdavę jį Deivei. Ši įgijusi Durgos pavidalą ir nugalėjusi Mahišasurą. Šis Durgos žygdarbis šlovinamas tekste „Devymahatmja“. Tradicinėje ikonografijoje Durga paprastai vaizduojama pamynusi arba nusmeigusi Mahišą. Dėl šio žygdarbio Deivė buvusi įtraukta į brahmaniškąjį dievybių panteoną. Teigiama, kad šiame mite Mahiša įkūnija chaosą ir neišmanymą.Amazzone, Laura (2012). Goddess Durga and Sacred Female Power. University Press of America. pp. 96–97. 

 Šaltiniai 

Kategorija:Hinduizmo būtybės
Kategorija:Demonai